| اهلا الخوت عنداك يبان لشي واحد تيتري صحاب ليه غتكون شي ديال الجنون ولا الخليع وداك التخرميز | |
| تريكة الشيطان قصة حقيقية | |
| دارو عليها افلام سيريات برامج كتوبة | |
| ديالها في الأصل ماشي هو هذا | |
| انا لي ختاريت العنوان بالدارجة حيت القصة غتكون بالدارجة | |
| لي غادي نستعمل مافيهش تحفظات | |
| فمن الأحسن بنادم يبعد على مالين الدار | |
| ويسمع براحتو اي كلمة سمعتيها جاتك فشكل | |
| هذا ماشي تقليل من الاحترام | |
| ولكن هاديك هي الكلمة لي كتكون فداك بالدارجة | |
| انا هنا باش نعاود | |
| ماشي باش ندير ليها الماكياج باش تبان زوينة | |
| مشينا غادي نبداو القصة من المدينة معروفة فمصر | |
| واللي هي الاسكندرية | |
| نزيدو نزوميو شوية وندخلوه لواحد الحومة تما سميتها ماكوريس | |
| هاد الحومة فيها الدار ديال الحاج عبد السلام وخواتاتو | |
| متيسكنوش فيها تيكريو دوك البيوت لي فيها طبقات مكحطة من القاع ديال الخبير دالمجتمع المصري | |
| الدار خاوية معلقين فيها واحد البلاكة مكتوبة فيها | |
| يقلبو على شي كاري جديد | |
| حيت الكراية القدام اللي كانوا ردوها دار القحاب فالسر | |
| هادشي في اناعة | |
| في الف وتسعمية وعشرين | |
| فداك الزمان مصر كان فيها التقحبين قانوني | |
| كتلقى ديور القحاب رسميين فبزاف ديال الحومات معروفين. في القاهرة في الإسكندرية | |
| فالقانون المصري كان كينظم هاد المسألة هادي | |
| وزير الداخلية ولا المحافظ | |
| يحدد البلايص اللي غادي يقدروا يخدموا فيهم دوك خياتي بالعلالي | |
| فالقانون كيعطيهم الحق فبلاصة وحدة | |
| في المدينة مكاينش كتر | |
| ودوك القحاب اللي خدامين فديك الدار خصهم يكونوا ساكنين فيها | |
| ماشي يبقاو كينقزو من حومة لحومة | |
| الرخصة ديال الدار كتعطى لمولاتها | |
| لي هي الباطرونا | |
| كتكون محاربة قديمة ودابا محترفة تقواديت | |
| غالبا كتكون حاجة شي سبعة المرات باش كتغسل دوك الذنوب لي كتقيل تجمع | |
| المهم القانون كيعطي الحق لهاد الباطرونة باش تخدم مع بنات فديك الدار | |
| بشرط متكونش البنت مزالة قاصرة ولا مزوجة | |
| زيد على هدا ان اي وحدة | |
| قبل ما تحط رجليها تما | |
| خصها دوز فأول كونترول ديال الطبيب | |
| مزيان بخير ما فيك تا مرض صافي سيري حلي رجليك لعباد الله | |
| من فوق هادشي كل سيمانة كيدار ليهم كونطرول اخر. ولا يبان فيهم شي عجب من دوك مراض لي كيدورو | |
| بحيت هاد الإجراءات معقدة | |
| وكتعطي الحق لناس قلال في الخدمة فهاد | |
| فكتلقى ناس لي دايرين الديور د القحاب في السر | |
| ماشي قانونية وداكشي في الخفاء | |
| مزروعة فشي حومة شريفة ما فيها صداعات | |
| بزاف ديال الكليان كانوا كيفضلو هاد الديور لي مخبيين | |
| حيت تا حد ما عارفك فين غادي ولا جاي. ولا فين داخل واش كدير انا | |
| فكتكون مزيانة ليهم | |
| ولكن الناس ديال الحومة فاش كيعيقو بلي نايضة تقحبين عندهم في الدرب | |
| كيحاولو يوقفو لهم في الطريق يطردوهم ولا يجريو على الحزاق كامل | |
| وباش ديما كيدخلو معاهم فديك المواجهة | |
| بعض المرات كيخدمو شوية ديال القوالب | |
| بحال مثلا البراهش الصغار كيبان ليهم الكليان جاي داخل مع الحومة كيجريو عليه | |
| داك البلان ديال طلق الدجاجة لماليها اللي اللي تبيض ما نعرف شنو داك الحماق | |
| فالكليان اصلا جاي كيتسلت ماباغي تا حد يعرفو | |
| كيلقى ديك الجقلة ديال البراهش كيهرب فحالو | |
| فواحد كيهرب على التاني كيعلق على التالت كيشريه فحالو | |
| فدار القحاب كدير وكتسد | |
| داكشي علاش كاين شي باطرونات عندهم شوية داك اشنو دارو | |
| كانوا كيدبرو ففيادر اللي غادي يتكلفو بهاد المشاكل مع الناس ديال الحومة | |
| ولكن عنداك يمشي | |
| دماغك بعيد تبدا تخال شي مقلطم ديالو مفرقعين | |
| غا شي واحد قبيح كيدير البلبلة وصافي | |
| الدور ديالو يخلي الناس ديال الحومة يدخلو سوق جواهم | |
| تا حد ما شغلو فديك الدار وشنو جاري فيها | |
| الخوف دالناس من بحال هاد الماركات كيخليوهم ما يقدروش يحلوا فمهم ولا يتشكاو | |
| كتلقى بنادم ما | |
| راضيت على داكشي لي طاري فدربهم | |
| ولكن ملبدة حيت مغيقدرش يدوي | |
| عارف راسو لا دوا خونا القبيح غادي يخليه دار بوه | |
| كاين دور اخر كيلعب واحد خونا مع لكليان لي كيجيو يزهاو تما | |
| مثلا شي واحد قضى الغرض وسالى وما بغاش يخلص | |
| هنا كيجي الدور ديال القبيح | |
| اللي كيخلي داك الكليان يحط الفلوس صحة عليه | |
| ويقدر يخوي ليه الجيوب كاع فهاد الحالة | |
| تيصدق مخلص تريبل ديال داكشي لي كان غادي يخلصك ونطمر الارض بلا تعربيط | |
| نرجعو دابا الدور ديال الحاج عبد السلام | |
| فاش بدات كدور الهضرة بلي فيها شي كراية لاعبينها تقحبين في الخفا | |
| وصلات الهضرة للحاج عبد السلام | |
| ويقرر يحبس هاد الحريرة | |
| سد الدار ووصى ولد ختو باش يدبر فكاري جديد | |
| هاد ولد ختو سميتو حمد العاجز | |
| ولا المعقاز بالدارجة | |
| علاش مسمين عليه المعقاز | |
| حيت السيد مريح لاش غلا مشغلو | |
| المهم خونا حمد المعقاز كيريح فواحد القهيوة ف وسط الدار النهار كامل | |
| موصي واحد السمسار باش يدبر ليه فشي كراية للدار | |
| والشرط الوحيد اللي عاطيه | |
| ان الكراعي ما يكونش مصري | |
| باش يبقاو بعاد على اي واحد يرد من ديك الدار بورديل | |
| ايلا مكانش الكاري كاوري والله لا طاحوا السوارت في ايدو | |
| واحد النهار خونا احمد مريح فالقهيوة كيف العادة | |
| حتى وقف عليه السمسار جايب معاه واحد الطالياني باغي يشوف الدار | |
| المزام خيرة حمد المعقاز رشقاتلي بهاد البلان | |
| دا داك الطالياني ساراه فالدار | |
| وراه اللي فوق | |
| السيد عجباتو الدار جاتو على جانتو باغي يكريها كاملة | |
| بشحال هادشي ا مولاي | |
| قاليه خونا حمد تلاتة د الجنيهات | |
| الطاليانية ماردش معاها الهضرة قاليه الله يسخر | |
| وغير باش اه ماتفوتش واحد اللعيبة هنا بلا ماندوي عليها | |
| ديك تلاتة ديال الجنيهات راه الدوبل ديال التمن باش كانوا كيكريو | |
| خونا حمد بغا يخلي ديك الماتش ديال المتاوية لي كيديرو صحاب البيع والشرا | |
| يقوليه تلاتة لاخر يقوليه نقص شوية لا بزاف زيدني كدا وهادي | |
| حتى يجيبها في الثمن لي كيريحو | |
| لكن الطالياني طلع رجولة ما توا معاه ما والو | |
| شحال بغيتي ثلاثة د الجنيهات | |
| مرحبا عرفتي كون | |
| كان عارفو غادي يقبل فالضربة اللولة | |
| بلا متاويا كنصرفقو فشي رقم مظاهرش ولكن المهم | |
| القاوري شرط عليه قبل ما يدخل للدار | |
| قاليه اودي خصكم دخلو ليها الما داكشي مع القوادس | |
| حيت ما يمكنش نشرب من الخابيا ونعيش في دار الروايح فيها كالبة | |
| الفرحة اللي فرح خونا احمد | |
| تقلبات الكعية ما فهم والو | |
| حيت باش دخل الما وكدا را مصاريف | |
| مشى الحاج عبد السلام للبلدية شاف معاهم القضية ديال الواد الحار | |
| والشركة لي غادي ليه المسائل قدرات ليه التمن دكلشي | |
| بربعة وعشرين جنيه | |
| وزيد عليها ان الحفير باش يكشف على البير لي غادي يترمى فيه داك الوسخ | |
| غادي يكون تا هو على حساب مول الدار | |
| والحاج عبد السلام شاف | |
| القضية غالية ما مسلكهاش | |
| وكان غادي يدير بناقص | |
| كون ماجا الطالياني لي صوفاهم | |
| قاليهم اودي نتوما خلصو النص وانا غنخلص النص | |
| وزاد دار معاهم مت الجميل | |
| هي انه قبل يخلص المصاريف كاملة | |
| ودوك الفلوس اللي كيسالو مرا يحيدوهم ليه من الكرا | |
| الطاليان يطلع بحال داك الجن لي ساكن فلبراد ديال علاء الدين | |
| عا بارك وكيفك المشاكل دهاد الفاميلا | |
| الحاج عبد السلام رشقات ليه | |
| حيت اول حاجة ان | |
| السيد اللي ما عرف منين بان كيدير معهم المزيان | |
| وثاني حاجة غادي يربحو دار داخل ليها الما | |
| وواخا يزيد القاوري فحالو من بعد | |
| الدار غتولي طالعة في الثمن حيت داخل ليها الما | |
| سيناو مع داك الطالياني الغريقات | |
| خلصهم قاليهم من هنا للشهر الماجي | |
| نجي نلقى الدار هي هاديك السلام عليكم | |
| هنا جا الدور على الحاج عبد السلام باش يحفر ويلقى القادوس اللي مدي للواد الحار | |
| شنو قال مع راسو | |
| فعوض ما نجيب شي حد من الموقف يحفر لي نولي خاسر فلوس | |
| ها ولد ختي | |
| حمد المعقاز لي عا ناشر رجليه يتكلف | |
| خونا احمد كان الشوف ديالو قليل بزاف | |
| فايت البصيرة بنغزة | |
| ولكن هاد مكانتش كطلب شي حد يكون كيشوف مزيان | |
| كانت محتاجة شي واحد يقدر يضرب الكرفي | |
| وهادشي لي كان عند خونا احمد حيت العمر ديالو كان يلاه سبعة وعشرين عام | |
| كنا كنت فبلاصتو كون ضربتها بأحسن سلتها صراحة | |
| خالك ما فيه لي خسر تا درهم غادي يحرث عليك باش يوفر شي ريالات على دارك | |
| ولكن خونا احمد القاها | |
| فرصة باش يتبت ليهم بلي داك اللقب ديال المعقاز لي طالقين عليه | |
| راهم غالطين فيه | |
| الحاج عبد السلام مشى هو وولد ختو احمد المعقاز للدار | |
| وراه البلاصة فين يبدا الحفير في | |
| وباش يسهل عليه القضية خدا من عندو لفاس | |
| وبدا كيوريه كيف يقلع داك الزليج | |
| تيدير ديك طرق | |
| كينغز ليجا كتقلع | |
| جاتو فشكال وكيفاش هاد الزليج بالخف كيتحايد | |
| ماحكرتش فهاد البلان | |
| قلع شي تمنية ديال الزليجات وخلا حمد المعقاز يتكلف بالباقي | |
| واحد اللعيبة قبل ما نساها واللي خليتها حتى لوقت الحفير | |
| هي لبلان لي كان داير خونا احمد مورا خالو | |
| كان كاري واحد البيت في الدار لواحد الصياد سميتو حميدو | |
| خالو ما كانش سايق الخبار لهاد الكرية | |
| فخونا حمد كان داير مع داك الصياد باش نهار يلقاو الكاري للدار | |
| غادي يخوي عليها ما كندير معاه حتى ورقة. كاري معاها غا بالكلمة | |
| فخونا المعقاز مطلعش صال | |
| كان كيدبر على مصيريف من هاد البلان | |
| نرجعو للحفير مشى الحاج عبد السلام خلا احمد ولد ختو تما | |
| العشية بدا خدام كيقلع دوك الزليجات | |
| موراها بدا كيهبط بالفاس على لرض | |
| داك التراب اللي كيطلع كيديروه فالسطيلة | |
| وكيدفقو فواحد القنيتة فالبيت | |
| فهاد اللحظة دخل حميد والصياد | |
| هانية? بخير? كلشي مزيان | |
| مشى يرتاح فبيتو اللي مع هاد البيت اللي كيحفر فيه خونا | |
| احمد المعقاز خدام كيضرب بداك الفاس | |
| وكلما تعمقات الحفرة كلما كتزيد طلع منا واحد الريحة ما فيها ما يتشاف | |
| ولا ما يتشم | |
| ولكن السيد كان خدام من نيتو | |
| صابر لهاد الروايح هاد المرض | |
| واحد الوقيتة كيضرب بداك الفاس | |
| وحس بيه دخل فشي حاجة قاصحة | |
| والصوت لي دار مع ماشي لي موالف | |
| كيطلع داك الفاس والو | |
| مبغاش اطلع عليه | |
| الفاس مرشوك فشي لعيبة شادة فيه | |
| وايلي اشنو طاري | |
| خونا المعقاز دار لي فجهدو باش يخرج داك الفاس | |
| بقا كيتعصر حتى جبدو من تما | |
| قرب داك الفاس لعينيه باش يشوف شنو فيه | |
| وهي ضربو واحد الريحة مقودة ديال بصح | |
| وجهود تكمش فاش نيفو طلعها | |
| فا حمد المعقاز صحابليه بلي | |
| الفاس جا فالقادوس دالواد الحار وهرسو | |
| وهادي ريحة داك المرض اللي تما | |
| ويتحنا دار يدو كيقلب على شنو دار فراسو فالحفرة | |
| كيدوز صبعانو وكيتلمس تما حتى | |
| قاس شي حاجة بحال لحم طري | |
| شدها مزيان وبدا كيجر | |
| حتى قلعة من تما | |
| قربها للضو بدا كيشوف هو | |
| يلقى راسو شاد في يديه دراع ديال بنادم | |
| مصيبة فخونا فالله شك فراسو | |
| راه يمكن غير مع تمارة والعيا والشوف ناقص بدا كيتخايل | |
| شنو دار عيط على حميد والصياد اللي مجبد فبيتو | |
| شنو اخويا هادي | |
| الصياد غير شاف ديك اللعيبة تصدم | |
| قاليها اشنو هاد القوادة? راه دراع ديال بنادم هادي | |
| هنا المعقاز تأكد بلي راه داكشي لي بان لي فلول هو لي كاين | |
| بداو كيحيدو داك التراب بشوية حتى طرفوه كامل | |
| وانا لقاو راسو ما قدام جثة | |
| ما عندهم فيها تا ضرة ديال الشك بلي راها ديال المرا | |
| مقام شعرها وبالحوايج الدخلانية ديال النسا | |
| خونا حمد بدا كيرد التراب فوق الجتة حتى غطاها كاملة | |
| وقال لها ميدو ما ستر الله | |
| وما يقول تا شي حد شنو شاف تا يوصل الخبار لخالو | |
| الحاجة عبد السلام | |
| ويشوفو ديك الساعة شنو المعمول | |
| داك حميدو اصلا كاعما محتاج توصليه | |
| ما قاد تا هو على صداعات | |
| قاليه انا مغنقول لتاحد شي حاجة | |
| ها هو ما تجبد سميتي فحتى شي تحقيق ولا شي عجب الله يرحم ليك الوالدين | |
| نسا بلي كنت ساكن شي نهار هنا | |
| ومن محاسن الصدف ان | |
| حميدو ما طلعش غير صيادة | |
| ولكن طلع الداء عالمي | |
| كون شاركات بها مصر في الأولمبياد كون جاب ليهم الذهب | |
| خرجوا من الدار | |
| حميدو ضربها بأحسن تعليقة | |
| او غبر ما عمرو بقا بان | |
| وهادي مسألة عادية | |
| كيبان لي اي واحد غادي يكون بلاصتو | |
| غادي كريط فحالو واخا يكون فراس مالو غاصرف فقط الجامع | |
| القضية حامضة ما ما كاينة تا علاقة المعلم | |
| نرجعو لخونا احمد | |
| لي وقف فراس الدرب كيتسنى فخالو حتى يجي | |
| كان دار معاه غادي يبان عندو قبل ما طيح الشمش | |
| باش يشوف واش نضع شغلو ولا لا | |
| بقا كيتسنى حتى ودن العشا والو | |
| الحاج عبد السلام ما بانش | |
| هنا عاد ضربات لخونا احمد فراسو بلي | |
| راه اليوم النهار الثاني من الشهر د ربيع اللول | |
| فهاد النهار كتبدا الاحتفالات ديال المولد النبوي | |
| وحيت الحاج عبد السلام قارئ ديال القرآن وكيدير الأناشيد الدينية | |
| فهاد الوقيتة من العام كيتزاد الطلب على ناس بحالو | |
| احمد المعقاز عرف بلي خالو غادي يكون مشغول | |
| هو يصدر وعطى السوارت لواحد الشيباني طلاب | |
| كان كيدير معاها المعقاز زوين كيخليه ينعس فواحد البيتة بالليل تما | |
| منها كيدي الأجر ومنا راه مقابل الدار باش ميدخل ليها تا واحد | |
| هاد الشيباني كان تينعس فالدار قبل ما يكري المعقاز لحميد او العدة اه الصياد | |
| عطاه السوارت ما قاليه والو على ديك الجثة لي لقى | |
| البيتة اللي كينعس فيها الطلاب بعيدة على ديك البيت اللي لقاو فيها ديك خيتي. وعندها الشراجم على الزنقة | |
| مشى خونا احمد رجع فحالاتو | |
| مشى للدار عند مو الحاجة زينب | |
| اميها شنو كنت كندير في الدار | |
| واشنو لقيت عاود ليها الفيلم كامل | |
| مو قالت ليه | |
| واش نتا اعمى ولا مالك | |
| شنو اللي غادي يجيب بنادم لحم وعضم تحت لرض | |
| قاليه اودي لا | |
| كان عندي الشوف ناقص | |
| وماشي غير انا لي شفت الجتة راه كاين معايا حميد والصياد. وتا هو شاف داكشي لي شفت | |
| الحاجة زينب زعزعة هاد ديال ولدها | |
| وهي تقوليه تسناو خالك حتى يدخل وشوف شنو غادي يقول ليك | |
| جوايه تسعود د الليل دخل الحاج عبد السلام | |
| عاود ليه خونا لي من هدا | |
| ولكن متيقوش جا هداكشي بحال ايلا كيعاود ليه الخرائط | |
| كيبان من هادشي بلي هاد حمد المعقاز كان محقور وسط فاميلتو | |
| معاطينوش قيمة وكلامو مكيسوى تا لعبة | |
| وهاد القضية كعاتو وطلعات ليه فالراس | |
| وهو يقوليهم شتي شنو غاديرو يلاهو معايا وتشوفو بعينيكم شنو كاين | |
| حقا الليل دابا خلي تال غدا في الصباح | |
| واخا اسيدي ما قلتي عيب | |
| الغد ليه على النبوري مشاو بتلاتة | |
| الحاجة عبد السلام | |
| ختو ولدها احمد | |
| كيدقو فباب الدار والو الشيباني ما كاينش | |
| كان خصهم يتسناو حتى يرجع من الجامع | |
| حيت ما كان اول على تا واحد اجي فديك الوقيتة | |
| جا الشيباني حل الدار ودخلات الجماعة | |
| بدا حمد المعقاز كيطر فداك التراب لي لاح فوق ديك خيتي | |
| وهي تبان ليهم الجدة ديال المرا | |
| مازالة بحوايجها وشعرها | |
| لقتلها دفنها بحوايجها الدخلانيين | |
| دراعها منصول حيت هو لي جا فيه الفاس لبارح | |
| والروايح لي طالعة كتفرع النيوف | |
| مصبروش ليها وخرجو على برا البيت | |
| خونا حمد رد التراب على المقبرة وخرج لعندهم | |
| قال لخالو شنو بان لي كنديرو دابا | |
| الحاجة عبد السلام طالعة ليه القردة وزاد كمل عليه ولد ختو بهاد السؤال | |
| بدا كيخسر الهضرة قاليه يحرق والدين مو حالة كيفاش شنو غنديرو | |
| راه باينة نمشيو نعلمو البوليس | |
| كوميسارية قريبة للدار | |
| مشاو عاودو ليهم شنو كاين | |
| خداو الأقوال ديالهم | |
| شنو كاين ما كاين اودي را كنا كنحفرو لقينا واحد السيدة مدفونة في الدار | |
| مشاو معاهم باش يتأكدوا من هاد الخبار | |
| وداكشي لي لقاو | |
| البوليس طرقو ديك الدار وعطاو ديالهم باش اه | |
| تا واحد ما يحط رجلو فيها | |
| خلاو واحد البوليسي فالباب تما باش تا حد ما يقرب لجهة الدار | |
| بداو التحقيقات مع اول واحد | |
| اللي هو الشيباني | |
| طلاب اجي نتا شنو | |
| كنتي كدير في الدار | |
| اودي را كنت كونسيرت ومابقيتش خدام كانسعى فباب الله فالسواق الناس كيعطفوا علي وكدا | |
| والدار راه كنبات فيها حسنة لوجه الله من عند هاد الناس | |
| فات جوج سيمانات لي كنت كنبات فيها را معمري شفت شي حد من غير حميدو | |
| القوال ديال الشيباني ما ما فاتت والو في التحقيق | |
| دازو لحمد المعقاز او الحاج عبد السلام | |
| هاد الجوج عطاو واحد مقودة للناس اللي كانوا كاريين في الدار من قبل | |
| واللي كانوا مربكينها شفرة وتقواديت وتقحبين | |
| داكشي علاش طردوهم من الدار | |
| البوليس شعلوا على الناس اللي كانوا ساكنين في الدار هادي جوج سيمانات | |
| على شكون ساكن فديك البيت لي لقاو فيها الجتة ديال السيدة | |
| فاش سولو حمد المعقاز لي | |
| مبيتوه عندهم داك النهار على شكون كان ساكن فديك البيت | |
| قاليهم واحد خيتي سميتها | |
| سكينة بنت عليه | |
| كانت دايرا فيها باطرونا كتجيب القحاب تما | |
| واحد من دوك الباليس شعلات ليه بولة فراسو فاش سمع هاد السمية | |
| لي دازت ليه على ودنيه فشي جوج ديال التحقيقات عندهم علاقة مع عيالات كيغبرو | |
| في التحقيقات بجوج لي فاتو | |
| كانت ديما هاد سكينة هي اخر واحد كيشوف دوك العيالات لي غبرو | |
| شكون هاد سكينة? وعلاش كانوا كيغبرو هاد السيدات | |
| كيفاش وصلات ديك الجثة اللي لقاو تما وعلاش | |
| هادشي لي غادي نباليو به في الحلقات الماجنة | |
| هذا ما كان اخوتي | |
| تهلاو | |